Document ID: 31996R1126

ΚΑΝΟΝΙΣΜΟΣ (ΕΚ) αριθ. 1126/96 ΤΗΣ ΕΠΙΤΡΟΠΗΣ της 24ης Ιουνίου 1996 για την προσαρμογή, στον τομέα της ζάχαρης, των κωδικών και της περιγραφής των εμπορευμάτων, που περιλαμβάνονται στο παράρτημα Ι του κανονισμού (ΕΟΚ) αριθ. 1785/81, στο παράρτημα του κανονισμού (ΕΟΚ) αριθ. 1010/86, καθώς και στο παράρτημα του κανονισμού (ΕΟΚ) αριθ. 1729/78, βάσει της ισχύουσας συνδυασμένης ονοματολογίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 234/79 του Συμβουλίου, της 5ης Φεβρουαρίου 1979, περί της διαδικασίας προσαρμογής της ονοματολογίας του κοινού δασμολογίου που χρησιμοποιείται για τα γεωργικά προϊόντα (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 2 παράγραφος 1,
Εκτιμώντας:
ότι ο κανονισμός (ΕOΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (3), όπως τροποποιήθηκε τελευταία από τον κανονισμό (ΕΚ) αριθ. 586/96 της Επιτροπής (4), περιλαμβάνει, στο παράρτημα Ι, τη συνδυασμένη ονοματολογία που ισχύει από την 1η Ιανουαρίου 1996 7
ότι ορισμένοι κωδικοί και οι περιγραφές που αναφέρονται στο παράρτημα Ι του κανονισμού (ΕΟΚ) αριθ. 1785/81 του Συμβουλίου (5), στο παράρτημα του κανονισμού (ΕΟΚ) αριθ. 1010/86 του Συμβουλίου (6) καθώς και στο παράρτημα του κανονισμού (ΕΟΚ) αριθ. 1729/78 της Επιτροπής (7), δεν αντιστοιχούν πλέον στους κωδικούς και περιγραφές της συνδυασμένης ονοματολογίας 7 ότι, κατά συνέπεια, θα πρέπει να αλλάξουν αυτά τα παραρτήματα 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Το παράρτημα Ι του κανονισμού (ΕΟΚ) αριθ. 1785/81 αντικαθίσταται από το παράρτημα Ι του παρόντος κανονισμού.
2. Το παράρτημα του κανονισμού (ΕΟΚ) αριθ. 1010/86 αντικαθίσταται από το παράρτημα ΙΙ του παρόντος κανονισμού.
3. Το παράρτημα του κανονισμού (ΕΟΚ) αριθ. 1729/78 αντικαθίσταται από το παράρτημα ΙΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουνίου 1996.

Labels: 3
1
17